Pri nakupovaní si kúsky oblečenia, ktoré sa nám najviac páčia, môžeme vyskúšať priamo v predajni. A keď ich kúpime, no nakoniec predsa len začneme pochybovať, zvyčajne môžeme veci vrátiť. Podobný proces však neplatí pri novej farbe na vlasy, málinko sa odlišuje. Čo sa týka "skúšania" novej farby, máme niekoľko možností, a keď sa nám odtieň nepáči, jednoducho si ušetríme celý proces výmeny tovaru. Takže, ako si možno vyskúšať novú farbu na vlasy bez záväzku v podobe trvalého zafarbenia? Máte tri možnosti:
1. Pramene – oživenie novým tónom
Umelé pramene vám dávajú možnosť preskúmať všetky možnosti a zistiť, s ktorým odtieňom sa cítite najkomfortnejšie. Blond pramienky v hnedých vlasoch alebo bledohnedé pramene v tmavej hrive – hneď z prvého dojmu zistíte, či vám nový tón pristane a harmonizuje s vašou pleťou, make-upom a celkovým lookom. Možno sa vám zapáči farebný mix umelých prameňov alebo vás vlasová skúška presvedčí, aby ste nový odtieň naniesli na celú hrivu.
2. Jemná farba na vlasy – zmývateľná a krásna!
Samozrejme, klasikou medzi testami, aký odtieň vlasov zvoliť, je zmývateľná farba. Ak ste si už nový tón viacmenej vybrali, no stále vo vás pretrvávajú pochybnosti, či vám skutočne pristane a chcete ho mať na vlasoch dlhší čas: zafarbite ich dočasne! Dostupné sú farby s rozličnou trvanlivosťou, základný level vám vlasy zafarbí na šesť až osem umytí.
3. Parochňa – extrémne farby vlasov naživo
Ak si vyberiete nezvyčajnú alebo kompletne odlišnú farbu vlasov než je vaša vlastná, môže to byť nemalý risk, ktorý chce veľa odvahy. Čo ak sa vám nebude páčiť, keď si odtieň nanesiete na vlasy trvalo? Túto prekážku ľahko prekonáte, stačí si váš vysnívaný odtieň vlasov odskúšať v parochňovom štúdiu. Nemusíte si parochňu automaticky kúpiť, takto však uvidíte novú farbu priamo na sebe, naživo a bez rizika. Pristane vám trendová biela? Môžete z blonďavej prejsť na uhľovo čiernu? Je pre vás vhodná pastelová ružová? Vyskúšajte to!